tomron87/hebrew-wikipedia-sentences-corpus huggingface dataset:
ביולי 2022, הוכרז שהטרילוגיה תהפוך למיני-סדרה, כאשר לינקולן וגורירה יחזרו לגלם את ריק ומישון, ולסדרה יהיו שישה פרקים.
בהתחלה הסדרה הייתה אמורה להיקרא "המתים המהלכים: ריק ומישון", אך ביולי 2023, שם הסדרה שונה לשמה הנוכחי--"אלה שבחיים".
הצילומים של הסדרה התחילו באופן רשמי בניו ג'רזי ב-15 בפברואר 2023, והסתיימו ב-29 במאי של אותה שנה.
הסדרה זכתה לביקורות חיוביות מהמעריצים, עם ציון כולל של 88% באתר Rotten Tomatoes.
באתר Metacritic, הסדרה קיבלה ציון של 61 מתוך 100, מה שמצביע על "ביקורות חיוביות בדרך כלל."
פרסתאריךקטגוריהעבורתוצאהמקורפרס סאטורן2 בפברואר 2025תוכנית הטלוויזיה הטובה ביותר"המתים המהלכים: אלה שבחיים"השחקן הטוב ביותר בסדרת טלוויזיהאנדרו לינקולןהשחקנית הטובה ביותר בסדרת טלוויזיהדנאי גורירהשחקנית המשנה הטובה ביותר בסדרת טלוויזיהפוליאנה מקינטושכוכב האורח הטוב ביותר בסדרת טלוויזיהמתיו ג'פרס
מתנדבים הוא סרט קומדיה אמריקאי משנת 1985 בבימויו של ניקולס מאייר ובכיכובם של טום הנקס וג'ון קנדי.
הסרט והרוויח 5,184,360 דולר במהלך סוף השבוע הפותח שלו.
בסופו של דבר זה הכניס בארצות הברית של 19,875,740 דולר.
לורנס בורן השלישי הוא ילד מפונק שרק סיים את לימודיו באוניברסיטת ייל בשנת 1962, כשהוא חייב 28,000 דולר בשל חובות הימורים.
כשאביו, לורנס בורן ג'וניור, מסרב לשלם את חובו, בורח לורנס מהנושים הזועמים שלו על ידי כך שהוא מחליף זהויות עם שותפו לחדר בקולג', קנט, ועולה על טיסת חיל השלום לתאילנד.
במטוס הוא פוגש את טום טוטל מטקומה, בוגר אוניברסיטת וושינגטון סטייט, ואת בת' וקסלר היפה והעניינית, אשר דוחה את חיזוריו ברגע שמבינה למה הוא באמת שם.
בתאילנד, הם מוצבים על ידי ג'ון ריינולדס לבנות גשר עבור תושבי הכפר המקומיים.
ביום הראשון, טוטל נכנס לוויכוח עם הכפריים על סוג העץ שישמש לבניית הגשר; התושב היחיד שדובר אנגלית הוא את טון.
טוטל נתפס על ידי כוחות קומוניסטיים שמבצעים עליו שטיפת מוח כדי שישרת אותם, בעוד ריינולדס מתחיל לחזר אחרי בת'.
לורנס מתחבר עם את טון, מלמד אותו ואת שאר הכפריים משחקי קלפים להימורים שונים, אך במהרה הם פוגשים בסוחר הסמים החזק צ'ונג מי, שמאלץ אותם לסיים את בניית הגשר במהירות.
לורנס מצליח לבסוף לזכות בליבה של בת', אך היא נחטפת על ידי ריינולדס, שמתגלה כמי שמשתף פעולה עם צ'ונג מי.
הם מצילים את בת', שמפצירה בהם להרוס את הגשר; לורנס מסכים בלית ברירה לאחר שמודה באהבתו אליה.
הם משכנעים את תושבי הכפר להשתתף בתוכנית ומשיבים את טוטל למצבו הרגיל, ומתכננים להשאיר דינמיט במרכז הגשר כך שכל המבנה יקרוס.
התוכנית שלהם עובדת היטב עד שלורנס נתקל בריינולדס, שמאיים להרוג אותו.
לורנס מסיח את דעתו של ריינולדס מספיק זמן כדי להפעיל את התוכנית, קופץ לנהר כאשר הגשר מתפוצץ.
בת' מצילה את לורנס בכך שהיא מבצעת עליו החייאה, והשניים מתנשקים לאחר שלורנס מתעורר.
לאחר זמן מה, לורנס ובת' מתחתנים בכפר התאילנדי.
לורנס כותב להוריו שהוא סוף סוף עשה משהו נכון מהסיבות הנכונות.
טום הנקס - לורנס בורן השלישי
ג'ון קנדי - טום טוטל
ריטה וילסון - בת' וקסלר
טים תומרסון - ג'ון ריינולדס
גד ווטנאבה - את טון
ג'ורג' פלימפטון - לורנס בורן ג'וניור
ארנסט הרדה - צ'ונג מי
אלן ארבוס - אלברט ברדנרו
זאנדר ברקלי - קנט סאטקליף
המתמחה הוא סרט דרמה ביוגרפי משנת 2024 שבוים על ידי עלי עבאסי על פי תסריט מאת גבריאל שרמן.
בסרט מככב סבסטיאן סטן בדמותו של דונלד טראמפ, ועלילתו עוסקת בשנותיו הראשונות של טראמפ כאיש עסקים בתחום הנדל"ן בניו יורק במהלך שנות ה-70 וה-80. בסרט מככבים גם ג'רמי סטרונג, מריה בקלובה ומרטין דונובן.
בכורת הסרט התקיימה בפסטיבל הקולנוע בקאן ה-77 ב-20 במאי 2024, והוא עלה לאקרנים ב-11 באוקטובר 2024 בארצות הברית.
עלילת הסרט מתרחשת בשנותיו הראשונות של דונלד טראמפ כאיש עסקים בתחום הנדל"ן, ומתמקדת במערכת יחסיו עם עורך הדין רוי כהן, תובע בניו יורק שהיה ידוע בעבודתו עם הסנאטור ג'וזף מקארתי במהלך הבהלה האדומה השנייה.
סבסטיאן סטן – דונלד טראמפ
ג'רמי סטרונג – רוי כהן
מריה בקלובה – איוונה טראמפ
מרטין דונובן – פרד טראמפ
בן סאליבן – ראסל אלדרידג'
צ'ארלי קאריק – פרד "פרדי" טראמפ הבן
מארק רנדל – דניאל סאליבן
ג'ו פינגה – אנתוני סלרנו
על הפקת הסרט הוכרז לראשונה במאי 2018, כשבמסגרת ההכרזה דווח כי את הסרט עתיד לכתוב התסריטאי גבריאל שרמן.
באוקטובר 2023, נמסר כי את הסרט יביים הבמאי עלי עבאסי, שיהיה גם שותף לכתיבת התסריט.
עם זאת, מאוחר יותר אושר ששרמן יהיה התסריטאי היחיד של הסרט.
בנובמבר 2023, נמסר לראשונה על תחילת צילומי הסרט לצד ליהוקם של סבסטיאן סטן, ג'רמי סטרונג ומריה בקלובה לתפקידים הראשיים.
צילומי הסרט תמו ב-28 בינואר 2024. בפברואר 2024, הוכרז על ליהוקו של מרטין דונובן לצוות השחקנים וכי הוא יגלם את דמותו של פרד טראמפ.
על מנת להתכונן לתפקיד, סטן אסף וצפה שוב ושוב ב-562 סרטונים מתקופות שונות בחייו של טראמפ, במטרה לחקות את דפוסי הדיבור שלו; ובנוסף, העלה כמעט שבעה קילוגרמים.
בכורת הסרט התקיימה בפסטיבל הקולנוע בקאן ה-77 ב-20 במאי 2024, והיה מועמד לזכייה בפרס דקל הזהב באפריל 2024, לצד 18 סרטים נוספים.
עוד לפני הקרנת בכורתו בפסטיבל, נרכשו זכויות הפצת הסרט בבריטניה ובאירלנד על ידי אולפני "StudioCanal".
באתר הביקורות "Rotten Tomatoes", קיבל הסרט את הציון 77% על בסיס 56 ביקורות, עם דירוג ממוצע של 6.9/10. בקונצנזוס של האתר נכתב כי באתר הביקורות המשוקללות "Metacritic", קיבל הסרט את הציון 62/100 על בסיס 23 ביקורות, דבר המצביע על ביקורות "חיוביות לרוב".
בביקורת עבור "הוליווד ריפורטר" שיבח דייוויד רוני את ביצועיהם של סבסטיאן סטן וג'רמי סטרונג וציין כי סטן "הולך מעבר לחיקוי מניירות כדי ללכוד את מהותו של האיש".
מעבר לשבחיו על גילום דמויותיהם של טראמפ וכהן, ציין רוני כי הסרט בוחן את עלות החשיבה במונחים של "מנצחים" ו"מפסידים" בחיים האמריקאיים, החל מציניות הקפיטליזם בשנות הממשל של ניקסון ועד לעליית תאוות הבצע של החברות התעשייתיות בשנות הממשל של רייגן בשנות ה-80.
המיליארדר דן סניידר, לשעבר הבעלים של צוות "Washington Commanders NFL", תרם כסף להפקת הסרט, מתוך רושם שעלילת הסרט תציג את דמותו של טראמפ באור חיובי.
הסרט כולל סצנות שנויות במחלוקת, לרבות אלו שמתארות את טראמפ אונס באלימות את אשתו הראשונה, איוונה, משתמש באמפטמינים במטרה לרדת במשקל ועובר ניתוחי שאיבת שומן וניתוחים פלסטיים להסרת הקרחת שלו.
מנגד, הוצהר כי סצנת האונס התבססה על רישומי גירושיהם של טראמפ ואיוונה – בתצהיר המתייחס לגירושיהם, האשימה איוונה את דונלד באונס ובמשיכת קומץ משערה כאשר הניתוח הפלסטי שלו לשינוי קו שיערו כשל.
ב-20 במאי 2024, דיווחה "וראייטי" כי סטיבן צ'ונג, מנהל התקשורת של הקמפיין הנשיאותי של טראמפ ב-2024, איים בתביעה משפטית על הסרט.
ב-24 במאי, דיווחה "וראייטי" כי פרקליטיו של טראמפ שלחו מכתב הפסקת פעילות לצמיתות ליוצרי הסרט, מתוך רצון למנוע את כל תהליך "השיווק, ההפצה והפרסום של הסרט."
לאחר מכן, הציע עבאסי להקרין את הסרט בהקרנה פרטית עבור טראמפ, באמונה שהוא עצמו יאשר את תיאור דמותו בסרט.
בנוסף, הצהיר עבאסי כי חובה לאפשר הפקת סרטים ריאליסטיים על איום הפאשיזם.
מפיקי הסרט הגיבו למכתב בהוצאת הצהרה שבה נאמר כי "הסרט הוא דיוקן הוגן ומאוזן של הנשיא לשעבר.
אנחנו רוצים שכולם יצפו בו ואז יחליטו."
עם צאתו הסרט פתח בסוף השבוע עם הכנסות של 1.6 מיליון דולר ב-1,740 אולמות קולנוע.
למרות פתיחה חלשה בקופות, המפיץ טום אורטנברג אופטימי ומאמין שהסרט יתחזק עד לבחירות הקרובות לנשיאות.
הסרט זכה להצלחה עם קצב גדילה חיובי בקופות במהלך סוף השבוע (שישי, שבת, ראשון).
חלק מההצלחה של הסרט היה במכירת כרטיסים מלאה בבתי קולנוע מסוימים, למרות פתיחה רכה במקומות אחרים.
פרסשנהקטגוריהעבורתוצאהמקורפרס גלובוס הזהב5 בינואר 2025השחקן הטוב ביותר בסרט קולנוע - דרמהסבסטיאן סטןשחקן המשנה הטוב ביותר בסרטג'רמי סטרונג
המתנדבים הקטנים הוא ספר ילדים ונוער ישראלי משנת 1944, מאת שמואל בן יעקב (1916–2005).
ספרי הילדים שכתב, מתארים את אומץ לבם, תושייתם ומודעותם הלאומית-חברתית של ה"צברים" אוהבי ההרפתקאות.
הספר נכתב בשנות מלחמת העולם השנייה ומתאר את רצונם של הנערים הצעירים לתרום למאמץ המלחמה.
אברהם הוא נער ממושקף בן שתים עשרה שגר עם הוריו בצריף בתל אביב.
יום אחד הוא קורא בעיתון שכולם צריכים להתגייס למאמץ המלחמה בכל צורה.
הוא רץ לשפת הים ומוצא שם את חברו יחזקאל ומשכנע אותו לצאת עמו למסע.
יחזקאל מצטרף עם כלבו זריז והם מצליחים לגייס גם את רבקה שהיא "תולעת ספרים".
משימתם להגיע למחנה צבאי בריטי אולם עד אז הם עושים מספר מעשים טובים:
הם נתקלים באיכר שמכה את חמורו ואברהם ממנו קונה את החמור ברוב כספו (שתי לירות) וקורא לו יששכר.
הם נתקלים בישיש שרוצה להגיע לפתח תקווה אבל אף נהג עוצר לו.
רבקה יוצאת לכביש, עוצרת מכונית שהנהג מסכים להסיעו לפתח תקווה.
הם נכנסים לבית שלפניו שלט שדרושים עובדים.
בעלת המשק מזלזלת בכוחם לעזור אבל לאחר שהם מוצאים את בתה תמימה שהלכה לאיבוד היא מתנצלת, מאכילה ומציידת אותם להמשך הדרך.
שני נוודים מנסים לגנוב את תיק האוכל שלהם.
הם נתפסים אבל הנערים מרחמים עליהם ונותנים להם לאכול.
הם נפגשים במכונית צבאית בריטית עם שני חיילים ששקעה בתעלה ואי אפשר לחלצה.
רבקה עוצרת מכונית, יחזקאל קושר חבל והמכונית מצליחה לגרור את הרכב מהתעלה.
החיילים מודים להם ולוקחים אותם למחנה הצבאי.
הקצין הבריטי שומע מאברהם על המעשים הטובים שעשו אך מסביר להם שבגלל גילם הצעיר אין אפשרות לגייסם אך הוא ממליץ שימשיכו לעשות מעשים טובים.
החיילים לוקחים את אברהם, יחזקאל, רבקה, זריז ויששכר לצריפו של אברהם ואמו גאה בבנה ומתקשה להבין איך עשו כל כך הרבה מעשים טובים ביום אחד.
המתנה הוא ציור פסטל מאת הצייר הצרפתי אדגר דגה, שנוצר בין השנים 1879 ל־1882. הציור מתאר שתי נשים מאחורי הקלעים של האופרה גרנייה בפריז: רקדנית צעירה בתלבושת בלט צבעונית הרוכנת קדימה ומעסה את קרסולהּ, ואישה מבוגרת בלבוש אזרחי כהה, היושבת לצדה ומשרטטת בעזרת מטרייתה על רצפת הפרקט.
שתיהן שקועות במחשבות, מותשות ודרוכות, אולי ממתינות לבחינה או לאודישן.
הזיקה בין הדמויות פתוחה לפרשנות.
ייתכן כי מדובר ברקדנית ובמלווה שלה, אך אפשר גם לראות בהן שתי רקדניות – אחת מוכנה לחזרה והשנייה בלבוש רחוב.
היצירה אינה מספרת סיפור מובהק, אלא מציעה אווירה של שעמום, דריכות או עייפות.
התחושות האלו מועברות ללא כל פעולה ברורה או עלילה, אלא באמצעות תנוחות הגוף, מבטים חלולים והיעדר פרטים ברקע.
הקומפוזיציה האלכסונית של הספסל ורצפת העץ מדגישה את חוסר השקט.
הקווים החדים של הספסל והרצפה יוצרים תחושת עומק והטייה, והדמויות ממוקמות בצד שמאל, בניגוד לחלל הריק מימין.
דגה יוצר ניגודים חזותיים בין צורת הגוף המעוגלת של הרקדנית לזוויות הנוקשות של המלווה, ובין צבעוניות תלבושת הבלט לבין השחור הדהוי של בגדי הרחוב.
דגה לא רק צייר את עולם הבמה, אלא חקר את המציאות הפיזית והנפשית של הרקדניות מאחורי הקלעים.
בחינות מקצועיות, שהשפיעו על גובה השכר והקידום של הרקדניות, היו חלק בלתי נפרד מהשגרה שלהן באופרה.
בציור זה משתקפת אותה מתיחות יומיומית, רגע שבו האמנות פוגשת את השחיקה.
המתנה הוא גם עדות להתקדמותו של דגה בטכניקת הפסטל.
הוא השתמש במשיחות גלויות ובקווים סקצ'יים ליצירת עומק וצורה.
הצבעים אינם מרוסנים – תנועות הפסטל בונות את האור, את חומר הגלם של התלבושת, ואת ההבדלים בין גוף לנפש.
בכך נוצר איזון בין הקווים המהירים לאפיון הפסיכולוגי של הדמויות.
הציור מגלם את אחד המאפיינים המרכזיים של יצירת דגה – התבוננות חודרת ברגעים שגרתיים לכאורה, תוך ביטול הגבול בין אמנות לתיעוד.
הרגע המצויר איננו שיא דרמטי, אלא שיא של יומיום: המתנה פסיבית, רגע של רפיון גופני ודריכות פנימית.
בכך מתרחק דגה מהאידיאליזציה של הבלרינה, ומציג אותה כדמות אנושית, עייפה, חוששת ומלאת נוכחות.
המתים המהלכים: הסתערות הוא משחק מחשב מסוג מציאות מדומה אשר פותח והוצא לאור על ידי Survios.
המשחק יצא ב-29 בספטמבר 2020 ל-PlayStation VR ולסטים, והוא מתרחש ביקום של סדרת הטלוויזיה "המתים המהלכים" מאת AMC.
בחנות הפלייסטיישן 4 ו-5, ישנן ארבע גרסאות למשחק; הגרסה הרגילה, גרסת הדלוקס, גרסת ה"שורד", והגרסה המוגבלת.
כל גרסה, מלבד לגרסה הרגילה, כוללת בתוכה כל מני חפצים אייקונים מסדרת הטלוויזיה ותלבושות לדמויות.
שישה חודשים לאחר תבוסת ניגן והמושיעים, ריק גריימס מנסה לבנות את אלכסנדריה כמקור אור לעולם החדש שהובלתו.
עם זאת, כדי לממש את החזון הזה, עליו לצאת למסעות אחר אספקה על מנת לחדש את אלכסנדריה, להחזיר אותה למצבה המקורי, וגם בשביל לקבל שורדים חדשים לקהילה.
במקביל, דאריל נקלע למצב בו הוא נאלץ ללכת נגד פקודותיו של ריק ולמצוא ילדה קטנה שנעדרת.
למשחק יש פורלוג, בנוסף ל-7 חלקים מלאים.
בשביל לפתוח כל חלק, השחקן (בתור ריק) צריך לצאת למספר משימות אחר אספקה שניתנות לו על ידי מישון.
פרולוג – מה מגיע לפני ואחרי
חלק 1 – ימים נואשים
חלק 2 – נסיבות משונות
חלק 3 – החור בארנב
חלק 4 – מסביב לעיקול
חלק 5 – כבישים שנסעו בהם פחות
חלק 6 – כאשר אבק שוקע
משחק זה כולל שחקנים מסדרת הטלוויזיה "המתים המהלכים" שחוזרים לדבב את הדמויות:
נורמן רידוס בתפקיד דאריל דיקסון
קית' פרגוסון בתפקיד ריק גריימס
מליסה מקברייד בתפקיד קרול פלטייר
ג'וש מקדרמיט בתפקיד יוג'ין פורטר
"המתים המהלכים: הסתערות" זכה לביקורות מעורבות בקרב השחקנים: רוב התשבחות היו על חוויית המציאות המדומה ואת קרבות הזומבים, אך המון ביקרו את עיצוב השלבים, הסיפור ורפטטיביות.
מבקרים רבים אהבו את הקשר לסדרת הטלוויזיה, עם הופעות של דמויות כמו ריק, דאריל, מישון וקרול, ושימוש במיקומים מהסדרה.
עם זאת, חלק הרגישו שהמשחק לא מציע חוויה ייחודית או מרתקת מעבר לרצוי מעריצים, ושהוא נופל בהשוואה למשחקי מציאות מדומה אחרים העוסקים בזומבים, כמו "המתים המהלכים: קדושים וחוטאים".
המתים המהלכים: העונה האחרונה , או המתים המהלכים: עונה רביעית הוא משחק מחשב מסוגת הרפתקאות-פעולה.
המשחק מורכב מארבעה פרקים; שני הפרקים הראשונים פותחו על ידי חברת Telltale Games.
לאחר קריסת החברה, שני הפרקים הנותרים פותחו על ידי החברה Skybound Games.
העלילה מתרחשת כמה שנים לאחר מאורעות העונה הקודמת, ומתמקדת בקלמנטיין הבוגרת שמנסה לגדל את אלווין ג'וניור (איי.ג'יי) הצעיר בעולם הפוסט-אפוקליפטי.
במהלך מסעם, קלמנטיין ואיי.ג'יי ניצלים על ידי חבורה של נערים הגרים בפנימיה שלהם לשעבר.
תוך ניסיון לזכות באמונם של חברי הפנימיה ולגדל את איי.ג'יי כמו שצריך, קלמנטיין נתקלת בדמות מעברה כהדרדרה לעולם התחתון.
הפרק הראשון שוחרר ב-14 באוגוסט 2018 עבור קונסולות הפלייסטיישן 4, ה-Xbox One, והנינטנדו סוויץ'.
עם זאת, בעקבות סגירתה הפתאומית של Telltale Games ב-21 בספטמבר 2018, שני הפרקים האחרונים פותחו על ידי Skybound Entertainment, שבראשה עומד היוצר של סדרת הקומיקס "המתים המהלכים", רוברט קירקמן.
קלמנטיין ואיי.ג'יי נוסעים ברחבי וירג'יניה המערבית, רעבים וללא תחמושת.
בזמן שהם מחפשים מזון, השניים נקלעים לתאונת דרכים, ממנה הם ניצלים על ידי קבוצת בני נוער המתגוררת בתוך חורבות "פנימיית אריקסון לבני נוער בעייתיים".
בעודם מסתגלים לחיים בפנימייה, קלמנטיין ואיי.ג'יי יוצאים שוב לחפש מזון ופוגשים באדם בשם אייבל, המנסה לשדוד אותם.
לאחר שקלמנטיין מספרת לשאר חברי הפנימייה על המפגש, היא מוצאת את מרלון, מנהיג הקבוצה, מתווכח בלהט עם חברתו, ברודי.
ברודי חושפת בפני קלמנטיין שאייבל הוא חלק מקבוצת שודדים שלפני שנה, מרלון מסר להם את האחיות התאומות, מינרווה וסופי, בתמורה לשקט.
ברודי גם מגלה לקלמנטיין כי מרלון עמד למסור אותה ואת איי.ג'יי לשודדים במקרה ויחזרו.
מרלון הורג בטעות את ברודי בהתקף זעם על שחשפה את סודותיו ומנסה להפליל את קלמנטיין במותה בפני שאר הנערים.
קלמנטיין מצליחה לשכנע את האחרים כי מרלון אשם, אך לפני שהם מקבלים החלטה מה לעשות עם מרלון, איי.ג'יי יורה בראשו והורג אותו.
קלמנטיין ואיי.ג'יי מגורשים מהפנימייה בעקבות הירגתו של מרלון.
לא רחוק משם, הם מותקפים על ידי אייבל ולילי – האישה שבחרה לעזוב או גורשה מהקבוצה של לי במהלך העונה הראשונה בעקבות הריגת קרלי/דאג.
לילי מנסה לכפות על קלמנטיין לשכנע את שאר הנערים בפנימייה להצטרף לקבוצה שלה, אך היא מסרבת ונמלטת עם איי.ג'יי, מה שגורם לאיי.ג'יי להיפגע מהירי שלה.
השניים ניצלים על ידי ג'יימס, חבר לשעבר בקבוצת "הלוחשים", שמספר להם שהשודדים מגייסים אנשים בכוח עבור מלחמה נגד קהילה יריבה.
קלמנטיין חוזרת לאריקסון על מנת לקבל טיפול רפואי עבור איי.ג'יי ולהזהיר אותם מפני השודדים.
הנערים, שעכשיו סומכים על קלמנטיין ברובם, מכינים את שטח הפנימייה למתקפה.
שבועיים לאחר מכן, השודדים מגיעים ועל אף שהם נהדפים, הם מצליחים לחטוף חלק מהנערים ולרצוח אחד מהם.
הנערים לומדים מאייבל שהשודדים הקימו מחנה בתוך ספינה העוגנת לא רחוק מהפנימייה.
בעזרתו של ג'יימס ועדר מהלכים, קלמנטיין והנערים מתגנבים לספינה ומניחים פצצה מאולתרת בתוך המנוע שלה.
עם זאת, הם אז נתקלים במינרווה, כעת חלק מהשודדים, שכולאת אותם .
לילי מתעמתת עם קלמנטיין וחושפת כי מינרווה הרגה את סופי כאשר ניסתה לברוח.
קלמנטיין גוברת על מינרווה, משחררת את חבריה ונלחמת בלילי עד שהיא נכנעת.
איי.ג'יי תופס את האקדח של לילי ומכוון אותו עליה.
קלמנטיין יכולה לומר לו להרוג או לחוס עליה:
אם קלמנטיין אומרת לאיי.ג'יי לחוס על לילי, ג'יימס נרצח על ידה.
במהלך הכאוס, הפצצה מתפוצצת והספינה נהרסת.
קלמנטיין ואיי.ג'יי נמלטים מהספינה השוקעת, בעוד לילינמלטת על רפסודה ושאר השודדים נטרפים על ידי המהלכים.
אם קלמנטיין אומרת לאיי.ג'יי להרוג את לילי, הוא עושה זאת מיד ואף מרוקן על גופתה חצי מחסנית.
ג'יימס נשאר בחיים, אך הוא עוזב את הקבוצה לאחר ויכוח עם קלמנטיין על כך שאיי.ג'יי הרג את לילי, ויכול לסייע בבריחתם, תלוי בבחירות השחקן.
קלמנטיין, איי.ג'יי וטן נפגשים עם לואיס או ויולט.
לאחר שהם מגיעים לגשר, הם מותקפים על ידי מינרווה, שהובילה עדר של מהלכים יחד איתה.
קלמנטיין נאבקת במינרווה, שחותכת את קרסולה, וחוצה את הגשר עם איי.ג'יי.
מינרווה נטרפת על ידי המהלכים.
לואיס או ויולט מנסים לשכנע את טן לחצות גם כן, אבל הוא המום מכדי לזוז:
אם קלמנטיין סמכה בעבר על איי.ג'יי לירות כאשר הוא חייב, והעניקה לו את הביטחון לקבל החלטות קשות, הוא יורה בטן כדי להציל את לואיס או ויולט.
אם קלמנטיין לא סמכה עליו בעבר, איי.ג'יי יגיד ללואיס או ויולט לזרוק את טן לעברם, ובכך מציל אותו אך גורם לאדם השני להיטרף.
במהלך הבריחה מהעדר, מהלך נושך את רגלה הפצועה של קלמנטיין.
היא ואיי.ג'יי מוצאים מחסה באסם של ג'יימס, שמוקף במהירות על ידי מהלכים.
קלמנטיין הגוססת מפצירה באיי.ג'יי לברוח לבדו על ידי מריחה של דם מהלכים על בגדיו, ואז מבקשת ממנו להרוג אותה או לנטוש אותה.
עם זאת, לא משנה מה השחקן החליט, איי.ג'יי מניף את הגרזן של מינרווה לעבר קלמנטיין.
זמן מה לאחר מכן, מתגלה כי איי.ג'יי בחר לקטוע את רגלה של קלמנטיין, ובכך הציל את חייה.
השניים חוזרים לפנימייה, שם קלמנטיין ואיי.ג'יי מתגוררים בשלווה עם חבריהם.
"המתים המהלכים: עונה אחרונה" הוא משחק הרפתקאות גרפי מנקודת מבט של גוף שלישי.
עצי שיחה מסוימים דורשים מהשחקן לבחור באפשרות כלשהי בזמן מוגבל, אחרת קלמנטיין (ואיי.ג'יי בסוף המשחק), לא יאמר כלום, דבר שיכול להשפיע על תגובת הדמויות האחרות אליו.
דרך השרתים של Telltale, המשחק עוקב אחר בחירות השחקנים, ובכל סיום פרק כל שחקן יכול לראות כמה אחוזים מכלל השחקנים ששיחקו במשחק בחרו באפשרויות בהן הוא בחר.
"המתים המהלכים: העונה האחרונה" זכה לביקורות חיוביות בקרב המעריצים.
רוב השבחים כוננו לדמויות, הגרפיקה ומכניקת המשחק המשודרגת.
המשחק נחשב על ידי מבקרים ומעריצים רבים כמשחק השני הטוב ביותר בסדרה, מתחת לעונה הראשונה.
הפרק הראשון קיבל ציון ממוצע של 74 מתוך 100 על כל הפלטפורמות.
הפרק השני קיבל ציון ממוצע של 71 מתוך 100 על כל הפלטפורמות.
הפרק השלישי קיבל ציון ממוצע של 78 מתוך 100 על כל הפלטפורמות.
הפרק הרביעי והאחרון קיבל ציון ממוצע של 80 מתוך 100 על כל הפלטפורמות.
בניגוד לעונות קודמות שכללו חמישה פרקים, העונה האחרונה כללה ארבעה פרקים בלבד.
זוהי העונה השלישית והאחרונה שבה קלמנטיין מופיעה כדמות שניתן לשחק בה, והשנייה שבה היא מופיעה כגיבורה.
זוהי העונה היחידה שבה דמותו של קני לא מופיעה.
לקראת יציאתו של המשחק, ג'וב סטאופר, מפתח והדובר של Telltale Games, רמז על חזרתן של כמה דמויות מהעונה הראשונה.
כשהמשחק יצא, שלוש דמויות שהופיעו בעונה הראשונה: לילי, לי (בסצנת חלום), ואדי (מופיע בחבילת הרחבה לעונה הראשונה: "400 ימים"); הופיעו במשחק.
זוהי העונה היחידה בסדרת Telltale שקיבלה דיבוב לשפות זרות, וגם משחק Telltale הראשון שקיבל דיבוב לשפות זרות.
עם זאת, לאחר ש-Telltale הכריזה על פשיטת רגל, הדיבוב הספרדי והפורטוגזי מעולם לא הושלמו לאחר סיום הפרק השני של המשחק, אולם הדיבוב הצרפתי והגרמני הושלמו.
העונה הראשונה של סדרת הטלוויזיה המתים המהלכים, שנוצרה על ידי פרנק דרבונט, שודרה לראשונה החל מ-31 באוקטובר 2010 ועד 5 בדצמבר של אותה השנה, והיא כוללת בתוכה 6 פרקים.
סדרה זו מבוססת על סדרת הקומיקס הנושאת את אותו השם ונוצרה על ידי רוברט קירקמן, טוני מור, וצ'ארלי אדלארד.
העונה הזו שואבת השראה מששת הגליונות הראשונים של סדרת הקומיקס, ולכן היא כוללת שישה פרקים.
העלילה עוקבת אחר ריק גריימס, שוטר שנורה בעת מילוי תפקיד ונכנס לתרדמת ארוכה של כארבעה שבועות.
כאשר ריק מתעורר, הוא מגלה כי העולם שסביבו השתנה לחלוטין וכעת שורץ ב"מהלכים" – זומבים מסוכנים הניזונים מבשר אדם.
לאחר שניצל על ידי מורגן ג'ונס ובנו דואיין, ריק יוצא למסע לעבר העיר אטלנטה בחיפוש אחר אשתו ובנו, לורי וקארל, ועל מנת להבין מה המקור להתפרצות האפוקליפסה.
עם יציאתה, העונה זכתה לביקורות חיוביות של המבקרים.
היא זכתה לשלל מועמדויות ואף זכתה בפרס גלובוס הזהב ל"סדרת הדרמה הטובה ביותר בטלוויזיה".
הפרק הראשון בסדרה, "ימים עברו מלכת" משך 5.35 מיליון צופים, ואילו הפרק האחרון הגיע לשישה מיליון צופים, מתוכם ארבעה מיליון היו מבוגרים בגילאי 18–49, מה שהפך את לסדרת הכבלים הנצפית ביותר באותה תקופה.
בעקבות התגובות החיוביות, רשת AMC חידשה את הסדרה לעונה שנייה, שכללה בתוכה 13 פרקים והתחילה את שידוריה ב-16 באוקטובר 2011.
רוברט קירקמן, היוצר של את סדרת הקומיקס, סיפר כי שקל את הרעיון של סדרת טלוויזיה ל"המתים המהלכים", אך מעולם לא קידם אותו.
"בהחלט רציתי שזה יקרה, כי ידעתי שזה יהיה טוב לקומיקס...
אני ממש לא מתנגד לעיבודים, בניגוד ליוצרים אחרים." הוא אמר.
כאשר פרנק דרבונט התעניין בעיבוד סדרת הקומיקס לטלוויזיה, קירקמן תיאר את הצעתו כ"מחמיאה ביותר" והוסיף: "באמת אכפת לו מהמקור, וזה ניכר בדרך שבה הוא מעבד אותו.
זה אישור עצום לעבודה שלי...
בחיים לא חשבתי שאם 'המתים המהלכים' יעובד, הכל ילך כל כך טוב.
דרבונט עצמו התחבר לז'אנר הזומבים לאחר שראה את הסרט "ליל המתים החיים" משנת 1968 מאת ג'ורג' רומרו, כשהיה בן 14. "הייתה לסרט הזה אווירה מוזרה, כמעט כמו פורנוגרפיה...
היה לו קסם מושך ומפוקפק...
דרבונט מספר שנתקל בקומיקס "המתים המהלכים" בחנות קומיקס בברבנק, קליפורניה, בשנת 2005. "כאחד שתמיד אהב את ז'אנר הזומבים, לקחתי אותו [הקומיקס] הביתה, קראתי אותו והתחלתי מיד לרדוף אחרי הזכויות עליו.
חשבתי שזה יהיה מושלם לסדרת טלוויזיה...
אהבתי את הרעיון של דרמה טלוויזיונית שמתרחשת באפוקליפסת זומבים." דרבונט תיאר את תהליך הפיתוח של הסדרה כ"ארבע שנים של תסכול", ומייחס את ההצלחה למפיקה גייל אן הרד.
"אני לא זוכר מה גרם לה לקרוא את התסריט, אבל היא אמרה, 'וואו, אני ממש אוהבת את הפיילוט שכתבת.
מה אתה עושה איתו?' אמרתי לה שניסיתי לקדם אותו במשך שנים...
היא הציעה לקחת את התסריט לרשת AMC, וזהו!
אני חייב לה את זה."
התסריט המקורי של דרבונט לפרק הראשון בסדרה נחתך לשניים והורחב.
כך נוצרו שני פרקים ראשונים במקום אחד.
הסיבה של דרבונט לכך הייתה "...כדי להאט את הקצב ולהעמיק בדמויות, כך שזה לא יהיה רק עלילה מונעת מאירועים.
רצינו ממש למשוך את הדמויות לתוך המשוואה." עבור הכתיבה של שאר פרקי העונה, דרבונט גייס את צ'ארלס ה.
אגלי, אדם פיירו וגלן מזארה, איתם דרבונט עבד בעבר כשביים פרק של הסדרה "המגן".
גם ג'ק לוג'יודיצ'ה הצטרף לצוות הכתיבה, יחד עם רוברט קירקמן, ששימש גם כמפיק בפועל.
"יש לי את הטוב משני העולמות," אמר קירקמן.
"היה ממש כיף לכתוב את פרק 4, ואני מקווה שאם הסדרה תמשיך לעונה שנייה, אוכל לכתוב עוד פרקים."
הצילומים של הפרק הראשון בסדרה, "ימים עברו מלכת", החלו ב-15 במאי 2010, והצילומים של חמשת הפרקים הבאים החלו כמה שבועות לאחר מכן, ב-2 ביוני.
העונה הראשונה צולמה בעיר אטלנטה.
אנדרו לינקולן בתפקיד ריק גריימס: שוטר לשעבר במחוז קינג, שנורה בעת מילוי תפקיד ונכנס לתרדמת של ארבעה שבועות.
לאחר שמתעורר לתוך האפוקליפסה, ריק יוצא למסע למצוא את משפחתו; את אשתו לורי ואת בנו קארל.
ג'ון ברנטל בתפקיד שיין וולש: חברו הטוב של ריק ושותפו לתפקיד.
לאחר שריק נורה, שיין הציל את משפחתו של ריק ושמר עליהם בחיים.
מתוך מחשבה שריק מת, שיין נכנס למערכת יחסים על אשתו של ריק, לורי, שנמשכה עד שריק חזר.
שרה ווין קליס בתפקיד לורי גריימס: אשתו של ריק ואמו של קארל.
לורי היא אישה שבורה אך עצמאית, שהחלה מערכת יחסים עם שיין מתוך צער על "מותו" של ריק.
עם זאת, כאשר ריק חוזר, לורי מיד מתרחקת משיין.
לורי הולדן בתפקיד אנדריאה: בעבר עורכת דין מצליחה לזכויות אזרח, ואחותה הגדולה של איימי.
אנדריאה היא חמת מזג, אך יש לה צד אכפתי והיא מגוננת מאוד על אחותה.
ג'פרי דה-מן בתפקיד דייל הורבאת': שורד בגיל העמידה, שבבעלותו קראוון אשר הקימו השורדים סביבו מחנה.
דייל הוא אדם חכם וערכי, שאינו חושש להביע את דעתו ותמיד מגן על קרוביו כשצריך, הן פיזית והן רגשית.
הוא משמש כיועץ לשיין, ולאחר מכן לריק.
לדייל יש גם קשר הדוק עם אנדריאה ואיימי, אותן הוא הציל בתחילת האפוקליפסה.
סטיבן יאון בתפקיד גלן רי: בעבר שליח פיצה, שיודע את דרכו באטלנטה ולעיתים קרובות יוצא ללקט אספקה עבור הקבוצה.
גלן הוא אדם אינטליגנטי ובעל תושייה רבה, אם כי מעט יהיר.
לגלן אכפת לכל הסובבים אותו; אך חברי הקבוצה האחרים מנצלים אותו בקלות.
צ'נדלר ריגס בתפקיד קארל גריימס: בנם הצעיר של ריק ולורי.
בתחילת האפוקליפסה, שיין מציל אותו ואת אמו ומביא לאותם לעבר אטלנטה, שם הם מקימים מחנה קטן.
אמה בל בתפקיד איימי הריסון: אחותה הצעירה, הילדותית והתמימה של אנדריאה.
איימי ברובה עוזרת דואגת לילדים במחנה.
נורמן רידוס בתפקיד דאריל דיקסון: אחיו הצעיר של מרל.
דאריל הוא צייד מיומן עבור המחנה.
הוא לרוב אגרסיבי וציני, אך בניגוד לאחיו הגדול, הוא הרבה יותר אכפתי ועוזר לקבוצה.
איירון אי סינגלטון בתפקיד "טי-דוג": שורד במחנה אטלנטה.
טי-דוג הוא איש שתמיד מנסה לעשות את מה שנכון עבור אנשים גם אם הם לא ראויים לכך וגם אם הוא לא אוהב את זה.
הוא נוטל על עצמו אשמה כבדה כאשר הוא עושה טעויות ותמיד מנסה לתקן אותן בכל דרך אפשרית.
מליסה מקברייד בתפקיד קרול פלטייר: חברתה הטובה ביותר של לורי, אמה של סופיה, ואשתו של אד.
ג'ריל פרסקוט סיילס בתפקיד ג'קי: שורדת במחנה אטלנטה.
אנדרו רוטנברג בתפקיד ג'ים: שורד במחנה אטלנטה.
נכנס לדיכאון עמוק לאחר שצפה באשתו וילדיו נאכלים על ידי מהלכים.
חואן פארחה בתפקיד מוראלס: חבר במחנה אטלנטה, שמכיר את תשתיות העיר ושם את משפחתו במקום הראשון.
מדיסון לינץ בתפקיד סופיה פלטייר: בתם השקטה של קרול ואד, וחברתו הטובה ביותר של קארל.
אדם מינרוביץ' בתפקיד אד פלטייר: בעלה המתעלל של קרול ואביה של סופיה.
מאדי לומקס בתפקיד אלייזה מוראלס: בתם של מוראלס ומירנדה.
ויויאנה צ'אבס-וגה בתפקיד מירנדה מוראלס: אשתו של מוראלס ואמם של אלייזה ולואיס.
נואה לומקס בתפקיד לואיס מוראלס: בנם של מוראלס ומירנדה.
הוא אחיה הצעיר של אלייזה.
נואה אמריך בתפקיד ד"ר אדווין ג'נר: פתולוג במרכז לבקרת מחלות ומניעתן.
לני ג'יימס בתפקיד מורגן ג'ונס: אביו של דואיין, בעלה של ג'ני והניצול הראשון שריק פוגש.
מייקל רוקר בתפקיד מרל דיקסון: איש צבא לשעבר וסוחר סמים ואחיו הגדול הגזען, ההפכפך והבלתי סביר של דריל, שהוא גם צייד.
נטיותיו ההפכפכות לעיתים קרובות מעמידות אותו בסכסוך עם הקבוצה.
קולמן בתפקיד למברט קנדל: שוטר, שעובד עם ריק ושיין.
לינדס אדוארדס בתפקיד ליאון באסט: שוטר חסר ניסיון ורשלן, שעובד עם ריק ושיין.
קיישה טיליס בתפקיד ג'ני ג'ונס: אשתו של מורגן ואמו של דואיין.
אדריאן קאלי טרנר בתפקיד דואיין ג'ונס: בנם של מורגן וג'ני.
נואל ג'י בתפקיד פליפה: חבר בכנופייתו של גיירמו, בן דודו של מיגל ונכדו של "אבואלה".
ניל בראון ג'וניור בתפקיד גיירמו: מנהיג קבוצת וואטוס באטלנטה המטפלת בבית חולים.
אנתוני גואג'רדו בתפקיד מיגל, חבר נער בכנופייתו של גיירמו, בן דודו של פליפה ונכדו של "אבואלה".
ג'ינה מורלי בתפקיד "אבואלה": סבתם של פליפה ומיגל.
ג'יימס גונזבה בתפקיד חורחה: חבר בכנופייתו של גיירמו.
הסדרה כוללת מספר שחקנים איתם פרנק דרבונט עבד בעבר, בהם לורי הולדן, ג'פרי דה-מן, מליסה מקברייד וחואן פארחה.
מספר הפרק(בסדרה)מספר הפרק(בעונה)שם הפרק באנגליתתרגום הפרק בעבריתבימויתסריטתאריך שידור מקורי צפיות (במיליונים) 11Days Gone Byeימים עברו מלכתפרנק דרבונטפרנק דרבונט31 באוקטובר 20105.35 ריק גריימס נורה בעת מילוי תפקיד ונכנס לתרדמת.
כשהוא מתעורר הוא מגלה כי העולם הפך לפוסט-אפוקליפטי.
ריק פוגש שורד בשם מורגן ג'ונס ואת בנו דואיין.
מורגן מספר לריק מה קרה לעולם ועל "המהלכים".
כשהוא מבין כי יש בעיר אטלנטה מחנה שורדים, ריק יוצא למסע להגיע לשם כדי למצוא את אשתו לורי ואת בנו קארל.
ריק מגלה שאטלנטה מלאה במהלכים ונלכד בתוך טנק.
לבד ומאבד תקווה, ריק שומע קול ברדיו של הטנק.22Gutsמעייםמישל מקלארןפרנק דרבונט7 בנובמבר 20104.71 שיין מוביל מחנה מחוץ לאטלנטה, ומאמין שריק מת.
מתגלה כי שיין נכנס למערכת יחסים עם לורי, אשתו של ריק.
בינתיים, ריק ניצל על ידי גלן רי.
ריק פוגש את הקבוצה הלכודה של גלן, הכוללת את אנדריאה, מרל וטי-דוג.
ריק וגלן מורחים את עצמם במעיים של מהלכים, מצליחים להיטמע ביניהם, וחוזרים להציל את הקבוצה.
הקבוצה נאלצת לנטוש את מרל על הגג.33Tell It to the Frogsתגיד זאת לצפרדייםגווינת' הורדר-פייטוןצ'ארלס ה.
אגלי, ג'ק לוג'ודיס ופרנק דרבונט14 בנובמבר 20105.07 לכוד באטלנטה, מרל מתחיל לאבד את שפיותו.
ריק שאר הקבוצה נוסעים לעבר המחנה של שיין, שם ריק מתאחד עם לורי וקארל ופוגש את שאר השורדים.
לורי מזהירה את שיין להתרחק ממנה ומקארל, מתוך אמונה ששיין שיקר לגבי מותו של ריק כדי להיות איתה.
כועס, שיין מכה באכזריות את אד, בעלה המתעלל של קרול, לאחר שהוא תופס אותו מכה אותה.
ריק חש אשמה על נטישתו של מרל ויוצא יחד גלן, טי-דוג, ואחיו הקטן של מרל, דאריל, על מנת לחלץ אותו.
כאשר הם מגיעים לגג עליו מרל ננטש, הם מגלים כי האחרון כרת לעצמו את היד ונעלם.44Vatosואטוסיוהאן רנקרוברט קירקמן21 בנובמבר 20104.75 בעקבות חלום אותו הוא לא מצליח לזכור, ג'ים מתחיל לחפור עשרות קברים קרוב למחנה.
באטלנטה, דאריל מוצא ראיות לכך שמרל צרב את ידו הכרותה ונמלט.
גלן נלכד על ידי כנופיה לטינית בשם ה"ואטוס".
לאחר שכמעט פורץ קרב יריות בין הקבוצות, ריק מגלה כי הכנופיה מגינה על קשישים בבית אבות מוסתר ומעניק להם מספר כלי נשק.
ג'ים מגלה לאחרים שמהלכים אכלו את משפחתו.
באותו לילה, מהלכים תוקפים את המחנה.
השורדים נלחמים בהם עד שריק, דאריל וגלן חוזרים והורגים אותם.
עם זאת, השורדים סובלים ממספר אבדות, כולל איימי.
ג'ים נזכר מה היה החלום שלו; המתקפה על המחנה.55Wildfireאש משתוללתארנסט דיקרסוןגלן מזארה28 בנובמבר 20105.56 לאחר שקוברים את אלה שאיבדו, שיין מאשים את ריק בכך שהותיר את המחנה פגיע להתקפה.
ג'ים מגלה כי הוא ננשך, מה שגורם לפאניקה בקרב חברי הקבוצה.
ריק מציע לנסוע למרכז לבקרת מחלות ומניעתן בתקווה למצוא תרופה, אך שיין מתנגד.
בזמן שהם מתווכחים ביער, שיין מתפתה לירות בריק, אך עוצר את עצמו ולבסוף מסכים עם התוכנית שלו.
לאחר התעקשות של ג'ים הגוסס להישאר מאחור, הקבוצה מושיבה אותו ליד עץ בצד הכביש ועוזבים.
כאשר הם מגיעים למרכז לבקרת מחלות ומניעתן, ריק מתחנן שיתנו להם להיכנס, והדלת נפתחת.66TS-19נבדק מספר 19גיא פרלנדאדם פיירו, פרנק דרבונט5 בדצמבר 20105.97 בפלאשבק, שיין מנסה לחלץ את ריק מבית החולים אך בטעות מניח שהוא מת.
בהווה, הקבוצה נכנסת למרכז לבקרת מחלות ומניעתן בחיפוש אחר תשובות אך מוצאת שנותר רק מדען אחד; ד"ר אדווין ג'נר.
הקבוצה חוגגת את הלילה ומשתכרים.
לאחר שהכול נרגע, שיין השיכור מנסה להסביר ללורי מה קרה בבית החולים ובהתקף הורמונלי, כמעט אונס אותה.
דוקטור מציג בפני הקבוצה סריקת רנטגן של נבדק שננשך, ומגלה שלמחלה אין תרופה ידועה.
ג'נר נועל את הקבוצה בפנים וחושף כי הבניין עומד להתפוצץ.
בעקבות מותה של אשתו, שהיא הייתה הנבדק במצג, ג'נר מאמין שהתאבדות היא הדרך הטובה ביותר.
ריק משכנע את ג'נר לתת להם לצאת ולשרוד עד כמה שיוכלו, אך ג'נר לוחש לו משהו באוזנו לפני.
אנדריאה וג'קי נשארות מאחור אך דייל משכנע את אנדריאה לעזוב איתו.
הבניין סוף סוף מתפוצץ, והקבוצה ממשיכה הלאה.
העונה הראשונה של "המתים המהלכים" זכתה ברוב המקרים לביקורות חיוביות מהמבקרים.
היא קיבלה ציון של 82 מתוך 100, המעיד על "הערכה אוניברסלית", על סמך 25 מבקרים.
באתר Rotten Tomatoes, העונה מחזיקה בדירוג של 87% עם ציון ממוצע של 7.35 מתוך 10, על פי 101 ביקורות.
הקונצנזוס הביקורתי של האתר קובע: "'המתים המהלכים' מביאה פרשנות חכמה לתת-הז'אנר הצפוף של הזומבים, עם שפיכות דמים, עומק רגשי ומתח מורט עצבים."
לאחר יציאת הפרק הראשון בסדרה, מאט ראוש כינה את הסדרה "משל הישרדות קודר ומטלטל...
ונועז בשימוש האמנותי שלו בשתיקה." לאחר הפרק השני, סיימון אברמס ממגזין Slant העניק לסדרה שלושה וחצי כוכבים מתוך ארבעה: "להגיד שדרבונט פתח את הסדרה שלו עם פיצוץ יהיה אנדרסטייטמנט רציני...
הוא יצר מציאות חלופית מלאה ומרתקת, וזו חוויה מלהיבה."
ב-25 באוגוסט נורה ריק גריימס וב-27 באוקטובר התפוצץ המרכז לבקרת מחלות ומניעתן.
בפרק 5, "Wildfire", ד"ר אדווין ג'נר מסביר כי עברו 194 ימים מאז שהתגלה הווירוס.
כלומר, וירוס המהלכים התגלה על ידי המרכז לבקרת מחלות ומניעתן ב-15 באפריל 2010.
שמו הרשמי של וירוס המהלכים על פי המרכז לבקרת מחלות ומניעתן הוא "אש משתוללת" (Wildfire) בשל ההתפשטות המהירה והבלתי נשלטת שלו, המזכירה אש המתלקחת ומתפשטת ללא מעצור.
העונה הזו היא הקצרה ביותר מבין כל עונות "המתים המהלכים", והיא כוללת בסך הכול שישה פרקים.
מספר הפרקים המצומצם נבע ככל הנראה משיקולי תקציב, במטרה לצמצם סיכון במקרה שהסדרה לא תתקבל טוב.
לצד זאת, ייתכן שהייתה גם סיבה יצירתית: הכרך הראשון של סדרת הקומיקס, "Volume 1: Days Gone Bye", מורכב גם הוא משישה גיליונות.
זו גם העונה היחידה בה פרנק דרבונט תיפקד כמפיק הראשי.
העונה הזו היא היחידה בכל סדרת הטלוויזיה בה לא מתה דמות ראשית אחת.
העונה השנייה של סדרת הטלוויזיה "המתים המהלכים", שנוצרה על ידי פרנק דרבונט, שודרה לראשונה ב-16 באוקטובר 2011 והסתיימה ב-18 במרץ 2012, והיא כוללת בתוכה 13 פרקים.
העונה הזו שואבת השראה מגליונות #7-19 של סדרת הקומיקס, ומציגה כמה דמויות אייקוניות ובהן הרשל גרין, בתו מגי והחווה שלהם.
עונה זו ממשיכה לעקוב אחר סיפורו של ריק גריימס וקבוצתו לאחר בריחתם מהמרכז לבקרת מחלות ומניעתן, ומתארת את ניסיונותיהם למצוא מקום מבטחים שבו יוכלו לשרוד בעולם הפוסט-אפוקליפטי שורץ ה"מהלכים".
לאחר שהם עוזבים מאטלנטה, ריק ושאר השורדים נתקלים באיום חדש ומטלטל, כזה שלא פגשו קודם.
כשהם יוצאים לחפש סופיה הנעדרת, הם מגיעים לחווה מבודדת בבעלות הרשל גרין ומשפחתו.
הרשל מסכים לאפשר לקבוצה להתגורר בחווה אך במהרה מתברר שהיא מלאה במתח ובחוסר אמון.
היחסים בין הקבוצה לבין משפחת גרין מסתבכים, והסודות שמסתתרים שם רק מעמיקים את תחושת הסכנה.
בתוך הכאוס שנוצר בעקבות גילוי קשה, ריק מנסה להחזיר שליטה ולהמשיך הלאה תוך שהיחסים בינו לבין חברו שיין וולש הולכים ומחריפים.
לאחר שידור העונה הראשונה, פורסם באתר Deadline Hollywood כי יוצר הסדרה פרנק דרבונט פיטר את צוות הכותבים המקורי ותכנן להסתמך בעונה השנייה בעיקר על כותבים פרילנסרים.
בהמשך התברר שהדיווח לא היה מדויק לחלוטין.
בפברואר 2011 הוכרז כי גלן מזארה, שכתב את הפרק "Wildfire" (עונה 1 פרק 5), יחזור לתפקיד כותב ומפיק בפועל לעונה השנייה וירכיב צוות נוסף של כותבים.
בכנס C2E2, אישרו השחקנים הראשיים כי צילומי העונה השנייה יתחילו רשמית ב-1 ביוני 2011, וכי דרבונט יכתוב את פרק הבכורה.
באותו אירוע עלתה גם האפשרות שסופר האימה סטיבן קינג, שותף ותיק של דרבונט, יכתוב אחד מהפרקים.
בהמשך קירקמן אישר את הרכב צוות הכתיבה: הוא עצמו, דרבונט ומזארה, לצד סקוט גימפל, אוון ריילי, אנג'לה קאנג ודייוויד לסלי ג'ונסון.
במקביל, ארבעה שחקנים הצטרפו לעונה השנייה כדמויות חדשות: סקוט וילסון בתפקיד הרשל גרין, לורן כהן בתפקיד מגי גרין, פרואיט טיילור וינס בתפקיד אוטיס ומייקל זגן בתפקיד רנדל.
קדימון לעונה השנייה שודר במהלך בכורת העונה הרביעית של הסדרה "שובר שורות" (גם כן מאת AMC) ב-17 ביולי 2011, וטריילר מלא הושק בקומיק-קון סן דייגו ב-22 ביולי של אותה השנה.
ביולי 2011 דווח ב-Deadline Hollywood כי דרבונט התפטר מתפקיד המפיק הראשי, על רקע שמועות ש"התקשה להסתגל לקצב ולדרישות של הכנת סדרת טלוויזיה".
מזארה, שהיה מפיק בפועל, נכנס לנעליו כמפיק הראשי.
הפרישה/ההדחה של דרבונט הפכה לשנויה במחלוקת עוד יותר בחודש אוגוסט 2011, כאשר ה"הוליווד ריפורטר" פרסם כי דרבונט למעשה פוטר בעקבות קיצוצים בתקציב הסדרה וריבים עם הנהלת AMC.
פרק הפתיחה של העונה שודר במתכונת מורחבת של 90 דקות, בדומה לפרק הפיילוט.
לאחר שבעת הפרקים הראשונים הסדרה יצאה להפסקה, וחזרה ב-12 בפברואר 2012 עם ששת הפרקים האחרונים, עד סיום העונה ב-18 במרץ 2012.
אנדרו לינקולן בתפקיד ריק גריימס: סגן שריף לשעבר במחוז קינג.
נשוי ללורי ואביו של קארל.
לאחר אירועי העונה הקודמת הוא הופך למנהיג השורדים על חשבון שיין, בעקבות החלטות מסוכנות שכמעט עלו לחברי הקבוצה בחייהם.
ג'ון ברנטל בתפקיד שיין וולש: חברו הקרוב של ריק וסגן שריף לשעבר.
בעונה הקודמת ניהל קשר עם לורי כשחשב שריק מת, ומאז, הקנאה והמרירות שלו כלפי ריק הופכות ליריבות חריפה.
שיין משמש גם כאנטגוניסט המרכזי של העונה.
שרה וויין וליס בתפקיד לורי גריימס: אשתו של ריק ואמו של קארל.
הקשר שהיה לה עם שיין בעונה הראשונה ממשיך להשליך על היחסים ביניהם ומציב אותם בעימות.
לורי הולדן בתפקיד אנדריאה: עורכת דין לזכויות אזרח לשעבר, שפיתחה קשר קרוב עם דייל.
אחרי מות אחותה איימי היא מתמודדת עם נטיות אובדניות, ומנסה לתרום להגנת הקבוצה.
ג'פרי דה-מן בתפקיד דייל הורבאת': חבר ותיק ומבוגר יותר בקבוצה ובעל הקרוואן שבו הם נוסעים.
לרוב קול ההיגיון, מגונן במיוחד על אנדריאה, ומשמש "מנטור" עבור חלק מהשורדים (בין היתר ריק וגלן).
סטיבן יאון בתפקיד גלן רי: שליח פיצות לשעבר שהציל את ריק בעונה הקודמת.
מבצע הרבה משימות איסוף ואספקה.
התמימות שלו נשחקת בעקבות האלימות סביבו, והוא מתחיל להרגיש צורך להוכיח את עצמו, עד כדי רצון לשאת נשק.
נורמן רידוס בתפקיד דאריל דיקסון: צייד וגשש מומחה.
שומר מרחק רגשי מהקבוצה ומציג קשיחות אדישה, אך כשצריך הוא נלחם לצדם, ובולט במיוחד במאמצים למצוא את סופיה.
מליסה מקברייד בתפקיד קרול פלטייר: ניצולת מערכת יחסים אלימה שמגלה כוחות חדשים לאחר מות בעלה אד.
איירון-אי סינגלטון בתפקיד תיאודור "טי-דוג" דאגלס: חבר בקבוצת השורדים.
מרגיש לעיתים לא מוערך ומנסה להוכיח את עצמו.
לורן כהן בתפקיד מגי גרין: בתו הבכורה של הרשל.
קשוחה, נחושה ועצמאית, ולעיתים גם עקשנית.
כמו אביה, היא עדיין לא מבינה לגמרי את טבעם של ה"מהלכים".
אמילי קיני בתפקיד בת' גרין: בתו הצעירה של הרשל ואחותה למחצה של מגי.
ביישנית, עדינה וחומלת, אך פחות אסרטיבית מאחותה.
סקוט וילסון בתפקיד הרשל גרין: וטרינר וחקלאי שמרני, שמתקשה לקבל את המציאות החדשה ומשכנע את עצמו שה"מהלכים" הם פשוט אנשים חולים שניתן לרפא.
ג'יין מקניל בתפקיד פטרישיה: אשתו השקטה של אוטיס ועוזרת רפואית בחווה של הרשל.
ג'יימס אלן מקיּון בתפקיד ג'ימי: בן זוגה של בת', מגונן ותומך.
מדיסון לינץ בתפקיד סופיה פלטייר: בתה של קרול וחברתו הטובה של קארל.
מייקל זגן בתפקיד רנדל קלבר – נער שריק, גלן והרשל נתקלים בו במהלך מפגש עם קבוצה אחרת.
פרואיט טיילור וינס בתפקיד אוטיס – עובד החווה של הרשל ובעלה של פטרישיה.
אדם מינרוביץ' בתפקיד אד פלטייר – בעלה המנוח והאלים של קרול, שמופיע בסצנת פלאשבק.
מייקל ריימונד-ג'יימס בתפקיד דייב – אחד מאנשיו של רנדל, שנתקל בריק, גלן והרשל.
מייקל רוקר בתפקיד מרל דיקסון – אחיו הגדול, האלים וחסר המעצורים של דאריל, שנעלם בעונה הראשונה ומופיע בעונה זו במסגרת הזיה של דאריל.
מספר הפרק(בסדרה)מספר הפרק(בעונה)שם הפרק באנגליתתרגום הפרק בעבריתבימויתסריטתאריך שידור מקורי צפיות (במיליונים) 71What Lies Aheadמה שנמצא לפנינוגווינת' הורדר-פייטוןארנסט דיקרסוןפרנק דרבונטרוברט קירקמן16 באוקטובר 20117.26ריק מוביל את הקבוצה מאטלנטה לכיוון פורט בנינג.
בדרך הם נאלצים להסתתר מפני עדר ענק של "מהלכים", אך סופיה, בתה של קרול, מתגלה על ידי אחד מהם, בורחת ליער ונעלמת.
במקביל, אנדריאה מטיחה בדייל אשמה על כך שמנע ממנה לשים קץ לחייה במרכז לבקרת מחלות ומניעתן, והוא מצדו מסרב להחזיר לה את האקדח שלה.
שיין, שמרגיש שריק דחק אותו מהנהגה ושאיבד את מקומו מול לורי וקארל, שוקל לעזוב את הקבוצה.
בעוד ריק ודאריל מובילים חיפושים נרחבים אחר סופיה, ריק נאחז באמונה ומבקש סימן שהוא עדיין מוביל את כולם בדרך הנכונה.
השורדים מתפצלים ביער על מנת לחסות יותר שטח.
ריק, שיין וקארל נתקלים בצבי, כשלפתע קארל נורה.82Bloodlettingהקזת דםארנסט דיקרסוןגלן מזארה23 באוקטובר 20116.70אוטיס, זה שירה בקארל, מכוון את ריק אל חוותו של הרשל גרין, וטרינר במקצועו.
הרשל מצליח לייצב את מצבו של קארל, אך מבהיר שכדי לנתח אותו הוא זקוק לציוד רפואי נוסף.
שיין יוצא יחד עם אוטיס אל מקלט של FEMA באזור כדי להשיג את האספקה, אבל השניים נלכדים בפנים כשלהקת "מהלכים" מקיפה את המקום.
הרשל מנסה לשכנע אותו שהאנושות עוד תמצא תרופה למחלה.93Save the Last Oneשמור על האחד האחרוןפיל אברהםסקוט גימפל30 באוקטובר 20116.10במקלחת, שיין נראה מגלח את ראשו.
במהלך החיפושים אחר סופיה, אנדריאה ודאריל נתקלים ב"מהלך" תלוי, ושוב המחשבה על התאבדות עוברת במוחה.
גלן מוביל את האחרים אל החווה, ובשיחות עם מגי, בתו של הרשל, הוא חושב מה מניע אותו לשרוד.
לורי מתחילה לפקפק אם בכלל נכון להציל את קארל, אבל ריק מצליח לשכנע אותה לא לוותר ולהיאחז בתקווה.
לבסוף שיין חוזר לבדו עם הציוד הרפואי.
הוא מספר שאוטיס הקריב את עצמו כדי שיוכל לצאת משם.
הרשל מצליח להציל את קארל.
אחר כך נחשף מה באמת קרה: מתברר ששיין הקריב את אוטיס—הוא ירה ברגלו ונשט אותו כפיתיון ל"מהלכים" על מנת שיוכל לברוח.
ברגעיו האחרונים אוטיס מצליח לתלוש לשיין קווצת שיער בניסיון נואש לעצור אותו, ללא הצלחה.
זו הסיבה ששיין גילח את ראשו; כדי להעלים את הראיות.104Cherokee Roseצ'ירוקי רוזבילי גיירהארטאוון ריילי6 בנובמבר 20116.29הקבוצה מתאבלת על מותו של אוטיס.
שיין מתקשה להתמודד עם מה שעשה ועם ההחלטה להקריב אותו, ובמקביל הוא מאמן את אנדריאה בירי ומנסה לשמור על שליטה עצמית.
גלן מצטרף למגי במסע ליקוט בבית מרקחת סמוך, ושם, ברגע של אינטימיות, השניים שוכבים.
אחרי עוד יום של חיפושים אחר סופיה, דאריל נותן לקרול פרח מסוג "צ'ירוקי רוז" כסמל לתקווה ולכך שעדיין יש סיבה להחזיק מעמד.
לורי מגלה שהיא בהיריון.115Chupacabraצ'ופקברהארנסט דיקרסוןדייוויד לסלי ג'ונסון-מקגולדריק13 בנובמבר 20116.12שיין מנסה לגרום לריק להפסיק את החיפושים אחרי סופיה ולהמשיך הלאה, אבל ריק מסרב.
מבחינתו זו מחויבות אישית שלו, והוא לא מוכן לנטוש אותה.
במהלך החיפושים דאריל מחליק מצוק תלול ונפצע קשה.
כשהוא מדמם וכמעט מאבד הכרה, הוא מתחיל להזות את מרל—האח האלים והמתעלל שלו.
בסופו של דבר דאריל מצליח לגרור את עצמו בחזרה במעלה המדרון, וחוזר אל החווה.
בינתיים, הרשל מבהיר לקבוצה שהם צריכים לעזוב בקרוב.
באותו לילה, גלן מגלה משהו שהרשל מחזיק מהלכים באסם של החווה.126Secretsסודותגיא פרלנדאנג'לה קנג20 בנובמבר 20116.08גלן נמצא תחת לחץ רציני: ההיריון של לורי, והעובדה שהרשל מחזיק מהלכים באסם של החווה.
גלן בסופו של דבר נשבר ומשתף את דייל, שבמהלך עימות רגוע עם הרשל על העניין מבין כי חלק מהמהלכים באסם הם בני המשפחה של הרשל.
גלן ומגי חוזרים לבית המרקחת כדי להביא ציוד שיעזור ללורי, אבל שם מגי מותקפת בידי "מהלך", והמצב מיד יוצא משליטה.
במקביל, כשדייל מנסה להבין מה באמת קרה עם אוטיס, שיין מאבד סבלנות ומאיים עליו כדי שיפסיק לשאול שאלות.
לורי מתמודדת עם ההיריון שלה לבדה.
היא מפחדת לספר לריק על זה.
לבסוף ריק מגלה בעצמו ומתעמת איתה בכעס.
לורי מספרת לו על הקשר שהיה לה עם שיין, וריק מגלה שהוא כבר ידע הכל.137Pretty Much Dead Alreadyדי מת כברמישל מקלארןסקוט גימפל27 בנובמבר 20116.62גלן חושף בפני כולם את מה שראה באסם.
שיין מתעקש או להרוג את המהלכים, או לעזוב את החווה.
ריק מתעמת עם הרשל, שממשיך להחזיק באמונה שה"מהלכים" הם עדיין בני אדם ושניתן לרפא אותם.
אחרי מה שעברה בבית המרקחת, מגי סוף סוף מקבלת את המציאות.
בנוסף, בעקבות האהבה שלה לגלן, היא מנסה לשכנע את הרשל שייתן לקבוצה להישאר בחווה.
בהמשך, ריק מספר לשיין על ההיריון של לורי, מה שמערער את שיין נפשית.
דייל מנסה להחביא את שק כלי הנשק בביצה על מנת למנוע אסון, אבל שיין עוקב אחריו ומשיב לעצמו את השק בכוח.
הרשל לוקח את ריק כדי ללכוד מהלכים נוספים עבור האסם, אך שיין מרסס אותם ביריות לחזה כדי "להוכיח" שהם כבר מתים ואין בהם מה להציל.
בהתקף זעם, שיין פותח את דלת האסם ויחד עם הקבוצה מחסל את המהלכים שבתוכו.
לאחר מכן, יוצא מהלך אחד אחרון—סופיה.
ריק ניגש קדימה ומסיים אותה עם כדור בראש.148Nebraskaנברסקהקלארק ג'ונסוןאוון ריילי12 בפברואר 20128.10הקבוצה באבל על כל מה שאיבדה.
בת' קורסת בעקבות האבל על מות אמה, ושוקעת למצב של הלם קטטוני.
במקביל, הרשל נשבר ועוזב את החווה.
הוא בורח לבר בעיירה סמוכה וחוזר להרגלי השתייה הישנים שלו.
לורי מגלה ששיין הקריב את אוטיס, והידיעה הזאת מזעזעת אותה.
מתוך לחץ ופחד היא מחליטה לצאת בעצמה לנסות לאתר ולהחזיר את ריק ואת הרשל, אבל מאבדת שליטה על הרכב ומתהפכת.
ריק וגלן מוצאים את הרשל בבר ומשכנעים אותו לחזור לחווה, אבל אז נכנסים פנימה שני אנשים — דייב וטוני.
השניים מתחילים לתחקר את הקבוצה באגרסיביות, עד שריק נאלץ להרוג את שניהם בהגנה עצמית.159Triggerfingerאצבע על ההדקבילי גיירהארטדייוויד לסלי ג'ונסון-מקגולדריק19 בפברואר 20126.89שיין מחלץ את לורי אחרי התאונה, ותוך כדי שהוא מטפל בה הוא מתעקש שהם "אמורים להיות יחד", ומנסה לדחוף אותה לבחור בו.
לורי מבינה עד כמה הוא איבד גבולות, והדבר רק גורם לה לפחד ממנו יותר.
בבר, החברים של דייב וטוני מגיעים לבדוק מה קרה בפנים.
ריק מנסה להרגיע את הסיטואציה, אבל מהר מאוד זה מדרדר לחילופי ירי.
הקבוצה היריבה נסוגה ומשאירה מאחור אחד מהם, נער בשם רנדל.
ריק, למרות הכול, מציל את רנדל ולוקח אותו חזרה לחווה.
שם מתפתח ויכוח חריף: האם הוא רק ילד שנקלע למקום הלא נכון וצריך עזרה, או סיכון מיידי שעלול לחשוף את כולם.
שיין טוען שאין כאן מקום לתמימות — מבחינתו, רנדל הוא סכנה קיומית עבור הקבוצה והחווה.
שיין מתנצל, ובטון שנשמע כנה, מנסה להרגיע את המצב ולהבטיח שהוא מבין שטעה.
בהמשך ריק ושיין יוצאים כדי להגלות את רנדל הרחק מהחווה, אבל בדרך רנדל טוען שהוא מכיר את מגי ואת הרשל.
הגילוי הזה מצית מחדש את הוויכוח סביב מה לעשות — אם הוא באמת מכיר את משפחת גרין, קיים סיכוי ממשי שהוא גם מסוגל להוביל אחרים אל החווה.
הדיון ביניהם מיד הופך לקרב מכות.
שיין טוען שריק לא מסוגל להגן על הקבוצה, שההססנות שלו מסכנת את כולם.
הקטטה מושכת את תשומת ליבם של להקת מהלכים.
ריק מתפתה לנטוש את שיין למות, אבל בסוף הוא מציל אותו ואף מציע לו הזדמנות נוספת.
בינתיים בחווה, לורי ומגי מנסות להחזיר לבת' האובדנית טעם לחיים.
אנדריאה נותנת לבת' לנסות לבצע התאבדות, מה שמוביל לכך שבת' נעצרת ברגע האחרון ומשנה את דעתה.1711Judge, Jury, Executionerשופט, חבר מושבעים, תלייןגרג ניקוטרואנג'לה קנג4 במרץ 20126.77דאריל חוקר את רנדל באכזריות, ולומד ממנו שהוא מגיע מקבוצה גדולה של 30 גברים משוגעים ואנרכיסטיים.
באופן נדיר, ריק ושיין מגיעים להסכמה: מבחינתם אין ברירה, חייבים להוציא את רנדל להורג כדי לא לסכן את כולם.
עם זאת, דייל מנסה לעצור את זה.
הוא מתחנן שלא יהפכו לרוצחים ומכריח את כולם להסתכל במראה ולשאול מה נשאר מהאנושיות שלהם.
דייל ודאריל מבינים: הקבוצה שבורה מבפנים — רק הפחד והכעס מנהלים את ההחלטות עכשיו.
באותו זמן, קארל גונב אקדח ויוצא לאזור הביצות.
הוא מתקרב למהלך במטרה לירות בו ולהוכיח לעצמו שהוא מסוגל, אבל ברגע האמת הוא נבהל ובורח.
הקבוצה מצביעה בעד הוצאה להורג של רנדל, אך ברגע שקארל פורץ לאסם ומעודד את אביו לירות, ריק עוצר.
העובדה שדווקא הילד שלו מעודד אותו להרוג גורם לו לסרב לבצע את המעשה.
דייל מותקף על ידי המהלך מהביצות ונפצע קשה.
דאריל, מתוך חמלה וכאב, יורה בדייל בראש על מנת לסיים את סבלו.1812Better Angelsמלאכים טובים יותרגיא פרלנדאוון רייליגלן מזארה11 במרץ 20126.89ריק נשבע לכבד את דייל בדרך היחידה שהוא רואה אפשרית: להחזיר את הקבוצה להיות משהו שאפשר "לתקן".
מתוך אשמה על מה שקרה לדייל, קארל מסרב לגעת באקדח, אך ריק מאוחר יותר משכנע אותו שעליו להגן על עצמו.
לורי מודה לשיין על כך ששמר עליה ועל קארל בתקופה שריק היה בתרדמת.
השיחה הזאת משפיעה על שיין.
כשעולה התוכנית של ריק ודאריל להשאיר את רנדל בשטח ולא להרוג אותו, שיין חוצה שוב את הקו: הוא הורג בסודיות את רנדל ומציג את זה כאילו ניסה לברוח.
זמן קצר אחר כך דאריל וגלן מוצאים את רנדל כמהלך — אף על פי שלא ננשך.
במקביל, שיין לוקח את ריק עמוק אל תוך היער, בכוונה ברורה לחסל אותו ולתפוס את מקומו.
שם העימות ביניהם מגיע לנקודת אל-חזור: ריק דוקר את שיין כהגנה עצמית, ובכאב ובזעם מטיח בו שהוא זה שגרם למצב להגיע לזה.
קארל מוצא את ריק כשהוא עומד מעל גופתו של שיין ומתאבל.
לפני שריק מספיק להגיב, קארל יורה בשיין.
הירייה מהדהדת ביער ומושכת אל החווה עדר מהלכים גדול.1913Beside the Dying Fireלצד האש הדועכתארנסט דיקרסוןרוברט קירקמןגלן מזארה18 במרץ 20128.99ריק וקארל מצליחים לחמוק מעדר המהלכים המתקרב, בזמן שבחווה, הרשל מארגן קו הגנה מאולתר.
למרבה הצער, הלחץ וכמות המהלכים בסופו של דבר מאלצת את הקבוצה לפנות את החווה ולברוח.
בתוך כל הכאוס, אנדריאה מופרדת מהקבוצה.
היא נתקלת בדמות מסתורית עם גלימה וכיסוי ראש שמופיעה משום מקום ומצילה אותה ברגע האחרון.
אחרי המנוסה, השורדים מתאחדים מחדש על הכביש המהיר.
שם, דאריל משתף אותם במה שקרה לרנדל.
ריק אז מגיע למסקנה: כולם נגועים.
הוא מגלה כי ד"ר ג'נר סופר לו על זה כבר במרכז לבקרת מחלות ומניעתן.
אין צורך בנשיכה כדי להפוך למהלך — כל אחד שימות בלי פגיעה קשה בראש, יקום מהמתים.
הגילוי מטלטל את הקבוצה והאמון בריק נסדק.
כשהוא לבד עם לורי, ריק מתוודה בפניה כי הוא זה שהרג את שיין.
לורי מתעצבנת עליו ודוחה אותו.
לריק נמאס מהספקות של הקבוצה.
הוא אומר בפשטות שכל מי שרוצה, יכול ללכת.
אף אחד לא מעז לזוז.
בתגובה, ריק מבהיר להם כי אם הם נשארים, מכאן והלאה הוא קובע, וההחלטות יהיו שלו, גם אם הן קשות ולא נעימות — זו לא דמוקרטיה יותר.
באופק, מעבר ליער, מתנשא מבנה גדול — הכלא.
העונה השנייה של "המתים המהלכים" זכתה ברוב המקרים לביקורות חיוביות מהמבקרים.
באתר Metacritic, היא קיבלה ציון של 80 מתוך 100, המעיד על "ביקורות חיוביות בדרך כלל", על סמך 22 ביקורות.
אותו ציון גם באתר Rotten Tomatoes, עם ממוצע של 8.05 מתוך 10, על סמך 203 ביקורות.
הקונצנזוס של האתר קובע: "העונה השנייה מרחיבה ומעמיקה את הדמויות, מבלי לוותר על המתח הקשה והאלימות הגרפית שהפכו את הסדרה ללהיט."
לינדה סטאסי מה-"ניו יורק פוסט" כתבה: "תשמחו לדעת שלאור שני הפרקים הראשונים ...
הסדרה אפילו טובה יותר מאי פעם – דבר שנראה כמעט בלתי אפשרי."
כל הדמויות הראשיות החדשות שמוצגות בעונה הזו משתייכות למשפחת גרין, למעט מישון, שמופיעה בהופעת אורח קצרה בפרק סיום העונה.
סצנה של 11 דקות המגלה מה קרה לכנופיית ה"ואטוס" מהעונה הראשונה נמחק מהפרק הראשון.
זו העונה האחרונה שבה פרנק דרבונט עדיין מופיע בקרדיטים.
לאחר מכן AMC ניתקו אותו קשר; לפי דיווחים שונים, זה קרה על רקע קיצוץ בתקציב הסדרה ומתיחות מתמשכת בינו לבין הנהלת הרשת.
המתקפה האווירית המצרית ביומה הראשון של מלחמת יום הכיפורים הייתה מתקפה רחבת היקף של מטוסי קרב מצריים על יעדים צבאיים בסיני.
ההתקפה החלה ב-6 באוקטובר 1973, יומה הראשון של מלחמת יום הכיפורים סמוך לשעה 14:00 והייתה זו שפתחה את המלחמה בחזית הדרום.
המתקפה הפתיעה את צה"ל שלא נערך מבעוד מועד לבלימתה וספג את תוצאותיה.
במלחמת ששת הימים כבשה ישראל ממצרים את חצי האי סיני.
המצרים, שלא השלימו עם הנוכחות הישראלית בסיני, ניסו להשיב חבל ארץ זה לידם ויזמו את מלחמת ההתשה בשנת 1969, אך המלחמה גבתה מחיר כלכלי וצבאי כבד ממצרים.
בסופו של דבר, ב-7 באוגוסט 1970, נענתה ישראל בחיוב להצעת ארצות הברית להפסקת אש, שנכנסה לתוקף למחרת.
לאחר מלחמת ההתשה המשיכה מצרים להכין את צבאה לעימות כולל עם ישראל, במטרה להחזיר לעצמה את סיני או לפחות חלק ממנה.
צבא מצרים ביצע רכש נרחב של אמצעי לחימה, ותירגל מתארי תקיפה בהתאם לתוכניות שונות.
התוכנית האחרונה שהתגבשה נקראה מבצע באדר, והיא זו שהוצאה אל הפועל ב-6 באוקטובר 1973 ופתחה למעשה את מלחמת יום הכיפורים.
על פי התוכנית, תותקף ישראל באותה העת מצפון על ידי סוריה ומדרום על ידי מצרים בכוחות קרקעיים עדיפים משמעותית מכוחות צה"ל שפרושים בסיני וסיוע נרחב ביותר של ארטילריה ומתקפה אווירית.
המתקפה האווירית הפותחת כללה את הפצצת בסיסי צה"ל בסיני ובהם שדות תעופה, יחידות מכ"ם ובקרה, לוחמה אלקטרונית, יחידות נ"מ בדגש על סוללות טילי הוק, מפקדות מרכזיות.
בגל תקיפה שני תוכננה הנחתה מסיבית של כוחות קומנדו באמצעות מסוקי סער לעומק סיני, לשם פגיעה בכוחות מתארגנים ובמפקדות.
היועצים הסובייטים שהוצבו במצרים והיו שותפים לתכנון, העריכו כי אבידות המצרים בתקיפה יהיו 30-35%.
היועצים הסובייטים התנגדו לשילוב יעדים בעומק ישראל, כי העריכו שכל המטוסים שינסו לחדור לשטח ישראל ייורטו.
המידע על המתקפה מבוסס בעיקר על מקורות ישראליים.
נמצא שחלק מהמידע שפורסם במקורות מצריים איננו מהימן.
המתקפה תוכננה כך שהזמן מעל המטרות יהיה בשעה 13:55, סמוך לפני ההתקפה הקרקעית שנפתחה לכל אורכה של תעלת סואץ.
מבנה המטוסים הראשון התגלה בשעה 13:55 במרחק של 13 ק"מ מהתעלה על ידי סוללת טילי הוק שהוצבה באבו סאמרה.
המטוסים חדרו בגובה נמוך בנתיבים שבהם כיסוי המכ"ם הישראלי חלקי ונהנו מהפתעה מוחלטת (תכנון זה דומה למבצע מוקד שיזמה ישראל ביומה הראשון של מלחמת ששת הימים).
המטוסים התקיפו בו זמנית את היעדים הישראלים, כאשר לצד מטוסי התקיפה הוזנקו מטוסי יירוט שתפקידם להגן על מטוסי התקיפה עמוסי הפצצות מפני מטוסי יירוט ישראליים.
במקביל למטוסי התקיפה והיירוט המצריים שיגרו המצרים 7 מפציצי טופולב 16 שעל כנפי כל אחד מהם שני טילי שיוט מדגם קלט ששוגרו מגובה רב למטרות איכות צבאיות בסיני.
גורם משמעותי שסייע למצרים בתקיפה היה המצב שבו היה שרוי חיל האוויר הישראלי בעת ההתקפה.
החל בבוקר אותו היום הוכנו מטוסי חיל האוויר לתקיפת שדות התעופה בסוריה, אך בשעה 11:30 לערך הודיע הרמטכ"ל דוד אלעזר כי הממשלה אינה מאשרת את התקיפה, ולכן בזמן התקיפה המצרית היה חלק גדול ממטוסי חיל האוויר בשלבי פרוק מטען הפצצות ולא יכול היה להגיב למתקפה.
סך הכל השתתפו במתקפה 222 מטוסי קרב מצריים.
להלן רשימה חלקית של יעדי התקיפה:
היעד מבנה המטוסים התוקף תיאור התקיפה והתוצאהשדה התעופה אופיר28 מטוסיםבהפצצה של המטוסים המצריים נפגע המסלול הראשי מפגיעת שלוש פצצות שהשביתו אותו.
סמוך לפני ההפצצה המריאו מהשדה שני מטוסי F-4 פנטום שהבחינו בהפצצה ופתחו בקרב אוויר עם המטוסים המצריים.
בקרב האוויר הופלו 7 מטוסי מיג מצריים.
לאחר קרב האוויר שני מטוסי הפנטום הישראלים נחתו נחיתת חירום כשהם קצרים בדלק על המסלול המשני.
בשעות הערב שופץ המסלול והושמש מחדש.שדה התעופה רפידיםארבע רביעיות של מטוסי סוחוי 7תותחי נ"מ מסוג L-70 ירו לעבר מבני המטוסים, אך לא הצליחו לפגוע בהם.
שתי רביעיות ראשונות הפציצו את מסלול ההמראה.
כעשר מהפּצצות פגעו במסלול הראשי והשביתו אותו.
המסלול המשני נפגע באופן קל מאוד.
רביעייה שלישית פגעה במגדל הפיקוח והמשביתה אותו.
רביעייה רביעית פגעה בגג בונקר.
שדה התעופה ביר תמדהארבע רביעיות של מטוסי תקיפההבסיס שימש כבסיס גיבוי לחרום בלבד ולא היה מאויש בעת התקיפה.
התקיפה המצרית התנהלה ללא הפרעה והמסלולים ספגו הפצצה כבדה שהשביתה אותם.
המסלולים שופצו והושמשו שוב רק לאחר ארבעה ימים, ב-10 באוקטובר.סוללת טילי הוק באופירשלוש רביעיות של מטוסי מיג 17מטוסי המיג פגעו פגיעה חמורה בסוללת טילי ההוק והשביתו אותה לזמן רב.
הושמד מכ"ם הסוללה ובונקר המבצעים.
חלק מהמטוסים התוקפים הופלו על ידי זוג מטוסי פנטום שהוזנקו מרפידים.בסיס השליטה והמודיעין אום חשיבהשתי רביעיות מיג 21אום חשיבה היה בסיס פיקוד ומודיעין חשוב ובו מערכות שליטה והתרעה.